gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8227, del 05-02-2018 (2018/1003)

CORRECCIÓ d'errades de la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen les subvencions en matèria de serveis socials especialitzats de persones majors per a l'exercici 2018.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8227

Data del DOGV
:   05-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1003


Data del document
:   30-01-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Correcció d'errades

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives
    * servei social
    * ajuda pública

CORRECCIÓ d'errades de la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen les subvencions en matèria de serveis socials especialitzats de persones majors per a l'exercici 2018. [2018/1003]  
En el Diari Oficial de la Generalitat Valenciana número 8223, de 30 de gener de 2018, s'ha publicat la disposició de referència.  
Havent-se detectat un error material en la dita publicació, es procedeix a la seua rectificació en els termes següents:  
  
En l'apartat sisé, Termini i lloc de presentació de les sol·licituds de subvenció, punt 1, subapartat a.3,  
  
On diu:  
«La sol·licitud de presentació telemàtica i la documentació annexa estaran accessibles en la seu electrònica de la Generalitat https://sede.gva.es («Procediments administratius») i en l'enllaç següent de la guia PROP»;  
  
Ha de dir:  
«La sol·licitud de presentació telemàtica i la documentació annexa estaran accessibles en la seu electrònica de la Generalitat https://sede.gva.es («Procediments administratius») i en els enllaços següents de la guia PROP:  
http://www.gva.es/va/inicio/procedimientos'id\_proc=367 (per a programes de serveis socials especialitzats)  
http://www.gva.es/va/inicio/procedimientos'id\_proc=1508 (per a centres de serveis socials especialitzats)».  
  
València, 30 de gener de 2018.- La vicepresidenta del Consell i consellera d'Igualdad i Polítiques Inclusives: Mónica Oltra Jarque.
Diari Oficial de la Generalitat Valenciana


Sumari del DOGV 8331, del 04-07-2018 (2018/6494)

CORRECCIÓ d'errades de la Resolució de 5 de juny de 2018, de la comissió de valoració del concurs de trasllats de facultatiu o facultativa especialista en aparell digestiu d'institucions sanitàries dependents de la Conselleria de Sanitat Universal i Salut Pública, per la qual fa pública la resolució provisional del concurs de trasllats convocat per la Resolució de 20 d'octubre de 2017, del director general de Recursos Humans i Econòmics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8331

Data del DOGV
:   04-07-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/6494


Data del document
:   25-06-2018

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * concurs administratiu

CORRECCIÓ d'errades de la Resolució de 5 de juny de 2018, de la comissió de valoració del concurs de trasllats de facultatiu o facultativa especialista en aparell digestiu d'institucions sanitàries dependents de la Conselleria de Sanitat Universal i Salut Pública, per la qual fa pública la resolució provisional del concurs de trasllats convocat per la Resolució de 20 d'octubre de 2017, del director general de Recursos Humans i Econòmics. [2018/6494]  
  
  
Advertida una errada en l'annex de la Resolució de 5 de juny de 2018, de la comissió de valoració del concurs de trasllats de facultatiu o facultativa especialista en aparell digestiu d'institucions sanitàries dependents de la Conselleria de Sanitat Universal i Salut Pública, per la qual fa pública la resolució provisional del concurs de trasllats convocat per la Resolució de 20 d'octubre de 2017, del director general de Recursos Humans i Econòmics (DOGV 8319, 18.06.2018), es procedeix a la seua correcció reproduint a continuació l'annex correcte.  
  
Els aspirants disposaran d'un termini de 15 dies hàbils, comptador des de l'endemà de la publicació d'aquesta correcció d'errades, per a formular les reclamacions que estimen pertinents contra la resolució provisional.  
  
València, 25 de juny de 2018.- El president de la comissió de valoració: Jorge Navarro Pérez.
Diari Oficial de la Generalitat Valenciana


Sumari del DOGV 8232, del 12-02-2018 (2018/957)

Informació pública de la pèrdua de la carta de pagament número 462006M1173.
---------------------------------------------------------------------------

### Dades del document

Número de DOGV
:   8232

Data del DOGV
:   12-02-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/957


Organisme emissor
:   Institut Valencià d'Administració Tributària

Tipus de document
:   Anunci

Informació pública de la pèrdua de la carta de pagament número 462006M1173. [2018/957]  
A causa de la pèrdua de l'original de la carta de pagament de la fiança número 517326B5442, per import de 22,57 euros, a nom de Gas Natural Catalunya SDG, D69247159, a favor d'Infraestructures, Territori i Medi Ambient.  
En compliment del que disposa l'apartat tercer de l'Ordre de 14 de febrer de 1986, modificada per l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria dels Serveis Territorials de la Conselleria d'Hisenda i Model Econòmic a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana, no s'hi produeix cap reclamació.  
  
  
València, 19 de gener de 2018.- El subdirector general de l'IVAT: Javier Casas Gimeno.
Diari Oficial de la Generalitat Valenciana


Sumari del DOGV 8311, del 06-06-2018 (2018/5171)

Notificació de la sentència dictada en el procediment de divorci contenciós número 329/2016.
--------------------------------------------------------------------------------------------

### Dades del document

Número de DOGV
:   8311

Data del DOGV
:   06-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5171


Organisme emissor
:   Jutjat de Primera Instància i Instrucció número 4 de Vila-real

Tipus de document
:   Edicte

Notificació de la sentència dictada en el procediment de divorci contenciós número 329/2016. [2018/5171]  
Procediment: família. Divorci contenciós número 329/2016.  
Demandant: María Dolores Manrique Bautista.  
Procurador: Isabel Trillo-Figueroa Ramírez.  
 Demandat: José Pedro Carda Montero.  
  
En aquest procediment de divorci contenciós seguit a instàncies de María Dolores Manrique Bautista contra José Pedro Carda Montero, s'ha dictat la sentència que literalment diu així:  
   
 «Dispositiva  
Estime la demanada interposada pel procurador dels tribunals , en nom i representació de María Dolores Manrique Bautista, contra José Pedro Carda Montero; declare dissolt, per divorci, el matrimoni d'ambdós cònjuges, i dispose les mesures següents:  
Queden revocats els consentiments i poders que qualsevol dels esposos haguera atorgat a l'altre.  
S'atribueix la guarda i la custòdia dels fills menors a la mare, amb privació al pare de l'exercici de la pàtria potestat que serà exercitada de forma exclusiva per la mare.  
Se suspén qualsevol tipus de règim de visites a favor del pare.  
Es fixa com a pensió d'aliments que el pare haurà de pagar 200 euros per a cada un dels seus dos fills menors. La quantitat indicada s'incrementarà anualment segons l'índex de preus al consum, i s'haurà de pagar dins dels cinc primers dies de cada mes, de la forma que indique la demandant. Les despeses extraordinàries es pagaran al 50 %.  
No pertoca fer un pronunciament especial sobre costes.  
Tals mesures podran ser modificades quan s'alteren substancialment les circumstàncies.  
Una vegada siga ferma aquesta resolució, expediu un ofici a l'encarregat del Registre Civil, que anirà acompanyat d'un testimoniatge d'aquella, perquè puga anotar la part dispositiva en la inscripció de matrimoni corresponent; poseu, en les actuacions, un certificat i incloeu aquesta sentència en el llibre de sentències.  
Notifiqueu aquesta sentència a les parts i feu-los saber que en contra podran interposar un recurs d'apel·lació davant de l'Audiència Provincial.  
Aquesta és la meua sentència, que pronuncie, mane i firme.»  
  
I atés que el demandat, José Pedro Carda Montero, es troba en parador ignorat, expedisc aquest edicte a fi que li valga de notificació de forma deguda.  
   
Vila-real, 24 de maig de 2018.- El lletrat de l'Administració de justícia: Ángel Luis Tomaselli Rojas.
Diari Oficial de la Generalitat Valenciana


Sumari del DOGV 8232, del 12-02-2018 (2018/1053)

Informació pública de la proposta de modificació, homologació i Pla parcial del sector El Clérigo.
--------------------------------------------------------------------------------------------------

### Dades del document

Número de DOGV
:   8232

Data del DOGV
:   12-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/1053


Data del document
:   18-01-2018

Organisme emissor
:   Ajuntament d'Alcoi

Tipus de document
:   Anunci

Descriptors 

:   * Alcoi
    * pla d'urbanisme
    * administració local

Informació pública de la proposta de modificació, homologació i Pla parcial del sector El Clérigo. [2018/1053]  
El Ple de l'Ajuntament, en sessió celebrada el dia 27 de novembre de 2017, va acordar:  
  
Primer. Aprovar inicialment i sotmetre a informació pública i consultes durant un termini de 45 dies, per mitjà dels corresponents anuncis en el Diari Oficial de la Generalitat Valenciana i en un diari no oficial d'àmplia difusió en la localitat, la proposta de modificació de l'homologació i Pla parcial del sector El Clérigo.   
Durant el dit termini, que començarà a comptar des de l'endemà de la publicació de l'anunci en el DOGV, la documentació podrà ser examinada per qualsevol interessat en el Departament d'Urbanisme i en l'adreça electrònica http://www.alcoi.org, perquè es formulen les al·legacions que s'estimen pertinents.  
  
Segon. Sol·licitar informe a la Direcció General de Cultura i Patrimoni, de la Conselleria d'Educació, Investigació, Cultura i Esport.  
  
  
Alcoi, 18 de gener de 2018.- L'alcalde: Antonio Francés Pérez.
Diari Oficial de la Generalitat Valenciana


Sumari del DOGV 8263, del 28-03-2018 (2018/2192)

Informació pública de la versió preliminar del Pla general estructural així com l'estudi ambiental territorial i estratègic i resta de documentació sectorial.
--------------------------------------------------------------------------------------------------------------------------------------------------------------

### Dades del document

Número de DOGV
:   8263

Data del DOGV
:   28-03-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/2192


Data del document
:   28-02-2018

Organisme emissor
:   Ajuntament de Museros

Tipus de document
:   Anunci

Descriptors 

:   * Museros
    * pla d'urbanisme
    * administració local

Informació pública de la versió preliminar del Pla general estructural així com l'estudi ambiental territorial i estratègic i resta de documentació sectorial. [2018/2192]  
El Ple de l'Ajuntament, en sessió de 22 de febrer de 2018, ha aprovat el tràmit per a sotmetre a participació pública i a consultes la versió preliminar del Pla general estructural de Museros, i del seu estudi ambiental territorial i estratègic i de la resta de documents exigibles per la normativa sectorial, i d'acord amb l'article 53.2 de Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a participació pública i a consultes per un termini de 45 dies a partir de l'endemà de la publicació d'aquest anunci al Diari Oficial de la Generalitat Valenciana (DOGV).  
  
Durant aquest termini, podrà ser examinat per qualsevol interessat a les dependències municipals (oficina tècnica), i a la pàgina web www.ajun-museros.com, perquè es formulen les al·legacions que s'estimen adients.  
També s'acorda suspendre l'atorgament de llicències d'obres i edificació, de parcel·lació, de demolició, ambientals i d'espectacles i activitats recreatives que contradiguen i no siguen compatibles amb les determinacions del Pla general estructural de Museros i l'antiga ordenació, per un termini de dos anys a partir de la publicació d'aquest anunci al DOGV.  
  
Museros, 28 de febrer de 2018.- L'alcaldessa: Cristina Civera Balaguer.
Diari Oficial de la Generalitat Valenciana


Sumari del DOGV 8278, del 20-04-2018 (2018/3258)

Notificació de la sentència dictada en el judici ordinari número 1103/2011.
---------------------------------------------------------------------------

### Dades del document

Número de DOGV
:   8278

Data del DOGV
:   20-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3258


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el judici ordinari número 1103/2011. [2018/3258]  
Demandant: Enerhaus Import, SL.  
Procuradora: Mercedes Martínez Gómez.  
Demandat: Julián Alcantud Amores i Alcantud Hostalería, SL.  
Procuradora: María Jesús Marco Cuenca.  
María Sofía Parrilla Galdón, lletrada de l'Administració de justícia del Jutjat de Primera Instància i Instrucció número 1 de Massamagrell faig saber que en el juí referenciat, s'ha dictat sentència l'encapçalament i dispositiva de la qual, literalment, és la següent:  
  
«Sentència 149/2017  
Massamagrell, 30 de juny de 2017  
Ana María Lillo Sánchez, jutgessa substituta del Jutjat de Primera Instància número 1 dels de Massamagrell i el seu partit, he vist aquestes actuacions de judici ordinari número 1103/2011 seguides a instàncies de l'entitat Enerhaus Import, SL, representada per la procuradora Mercedes Martínez Gómez i sota la direcció lletrada de Nuria Benito Ruiz, contra l'entitat Alcantud Hostalería, SL, en rebel·lia i contra Julián Alcantud Amores, representat per la procuradora M.ª Jesús Marco Cuenca, i sota la direcció lletrada de Nora Velázquez.  
Dispositiva  
Estime íntegrament la demanda formulada per l'entitat Enerhaus Import, SL, representada per la procuradora Mercedes Martínez Gómez contra l'entitat Alcantud Hostaleria, SL, en rebel·lia i contra Julián Alcantud Amores representat per la procuradora M.ª Jesús Marco Cuenca, condemne els demandats solidàriament, a fer pagament a l'actora de la suma de vint-i-dos mil huit-cents huitanta-nou euros amb cinc cèntims (22.889,05 euros), més els interessos legals des de la reclamació judicial al pagament de les costes del procediment.  
Així, aquesta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent la qual s'afegirà a les actuacions originals, i serà notificada a les parts, fent-los saber que contra aquesta sentència es pot interposar recurs d'apel·lació, dins dels 20 dies següents a la seua notificació.  
Cosa que pronuncie, mane i firme.»  
  
Atés que es desconeix el domicili o la residència actuals de la demandada Alcantud Hostalería, SL, en situació de rebel·lia, de conformitat amb el que disposen els articles 156.4 164 i 496 de la Llei 1/2000, d'enjudiciament civil, s'ha ordenat la publicació d'aquest edicte per a dur a efecte la diligència de notificació de la sentència.  
  
  
Massamagrell, 30 de juny de 2017.- La lletrada de l'Administració de justícia: María Sofía Parrilla Galdón.
Diari Oficial de la Generalitat Valenciana


Sumari del DOGV 8236, del 16-02-2018 (2018/1475)

Informació pública d'expropiació per taxació conjunta per a l'adquisició de terrenys qualificats com a zona verda.
------------------------------------------------------------------------------------------------------------------

### Dades del document

Número de DOGV
:   8236

Data del DOGV
:   16-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/1475


Data del document
:   12-02-2018

Organisme emissor
:   Ajuntament d'Aín

Tipus de document
:   Anunci

Descriptors 

:   * Aín
    * pla d'urbanisme
    * administració local

Informació pública d'expropiació per taxació conjunta per a l'adquisició de terrenys qualificats com a zona verda. [2018/1475]  
En aquest ajuntament es tramita un expedient d'expropiació per raó d'urbanisme. S'exposa al públic l'expedient de referència en compliment del que disposa l'article 106 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, que disposa: « 2. El projecte d'expropiació amb els documents assenyalats serà exposat al públic per un termini d'un mes perquè els qui puguen resultar interessats formulen les observacions i reclamacions que estimen convenients, en particular pel que fa a la titularitat o la valoració dels seus respectius drets.»  
  
El Ple de l'Ajuntament, en la sessió celebrada el dia 26 de gener de 2018, va acordar sotmetre a exposició pública, per termini d'un mes mitjançant la publicació corresponent al tauler d'edictes de l'Ajuntament, així com publicació en el Butlletí Oficial de la Província de Castelló i en el Diari Oficial de la Generalitat Valenciana i en un diari de major difusió de la província, perquè els qui puguen resultar interessats formulen les observacions i reclamacions que estimen convenients, així com les possibles divergències amb vista a la titularitat de la propietat dels immobles.  
  
Relació de béns i drets afectats per l'expropiació  
Referència cadastral: 0375107NS3709L7215GB.  
Propietari: María Rosa Pallarés Plà.  
Localització: plaça de José Sorribes Fuster, núm. 17A.  
Superfície solar i afectada: 254 m².  
Valoració: 6.096,70 ?.  
  
Durant aquest termini podrà ser examinat per qualsevol interessat en les dependències municipals perquè es formulen les al·legacions que s'estimen pertinents. Així mateix, estarà a disposició dels interessats a la seu electrònica d'aquest ajuntament, http://ain.sedelectronica.es.  
  
  
Aín, 12 de febrer de 2018.- L'alcalde: Javier Sorribes Gil.
Diari Oficial de la Generalitat Valenciana


Sumari del DOGV 8207, del 08-01-2018 (2018/77)

Extracte de la convocatòria i bases específiques per a proveir una plaça d'inspector de policia local per torn de promoció interna, mitjançant el sistema de concurs oposició.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8207

Data del DOGV
:   08-01-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/77


Data del document
:   03-01-2018

Organisme emissor
:   Ajuntament de Benicarló

Tipus de document
:   Extracte

Descriptors 

:   * Benicarló
    * concurs administratiu

Extracte de la convocatòria i bases específiques per a proveir una plaça d'inspector de policia local per torn de promoció interna, mitjançant el sistema de concurs oposició.  
 [2018/77]  
Extracte de la convocatòria per a proveir, en propietat, una plaça d'inspector del cos de la policia local, escala administració especial, subescala serveis especials, classe policia local, enquadrada en l'escala tècnica, categoria inspector, grup A, subgrup A2 de titulació, vacant en la plantilla de personal funcionari de l'Ajuntament de Benicarló.  
  
La mencionada plaça serà proveïda per torn de promoció interna, per mitjà del sistema de concurs oposició.  
En el Butlletí Oficial de la Província de Castelló núm. 156, de data 30 de desembre de 2017, s'han publicat íntegrament les bases específiques que regeixen la convocatòria, i que van ser aprovades per la Junta de Govern Local el 27 de desembre de 2017.  
El termini de presentació de sol·licituds serà de 20 dies hàbils a comptar a partir de l'endemà de la publicació de l'extracte de la convocatòria en el Boletín Oficial del Estado.  
Els successius anuncis relacionats amb aquesta convocatòria, quan siga procedent de conformitat amb les bases, es publicaran en el Butlletí Oficial de la Província de Castelló, en el tauler d'anuncis i en la pàgina web municipal www.ajuntamentdebenicarlo.org.  
  
Benicarló, 3 de gener de 2018.- L'alcalde en funcions (DA 20.12.2017): Juan Domingo Roca Prats.
Diari Oficial de la Generalitat Valenciana


Sumari del DOGV 8273, del 13-04-2018 (2018/2910)

Notificació de sentència dictada en el procediment de modificació de mesures contenciós número 1791/2016.
---------------------------------------------------------------------------------------------------------

### Dades del document

Número de DOGV
:   8273

Data del DOGV
:   13-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2910


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de sentència dictada en el procediment de modificació de mesures contenciós número 1791/2016. [2018/2910]  
Procediment: família, modificació de mesures supòsit contenciós número 1791/2016.  
Lletrat de l'Administració de justícia: Jesús Larrosa Abellán.  
Jutjat de Primera Instància número 6 d'Elx.  
Part demandant: Nuria Boix Rodríguez Boix.  
Part demandada: Jesús Rodríguez Moreno.  
Sobre modificació de mesures no consensuades.  
En el judici a què es fa referència s??ha dictat la resolució que té el text que, literalment, és com segueix:  
  
«Dispositiva  
Desestime íntegrament la demanda interposada, per falta de legitimació activa de l'actora.  
No pertoca imposar les costes processals a cap dels litigants.  
  
Notifiqueu aquesta resolució a les parts i feu-los saber que és susceptible de ser recorreguda en apel·lació dins dels 20 dies hàbils següents a la seua notificació per a la resolució per Audiència Provincial d'Alacant i de conformitat amb el que preveu l'article 774 paràgraf 5, en relació amb els articles 457 i següents de la Llei 1/2000, de 7 de gener d'enjudiciament civil, el dit recurs no suspendrà l'eficàcia de les mesures acordades.  
Aquesta és la meua sentència, que pronuncie, mane i firme.  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha acordat publicar aquest edicte en el DOGV per a dur a efecte la diligència de notificació de la sentència.  
  
Elx, 6 de març de 2018.- El lletrat de l'Administració de justícia: Jesús Larrosa Abellán.